Eidiyah

Eidiyah ialah tradisi Islam tahunan dalam bentuk wang, hadiah, gula-gula, dan lain-lain yang diberikan kepada kanak-kanak pada hari raya Aidilfitri dan Aidiladha. Ia diamalkan di negara-negara Teluk Arab seperti Arab Saudi, Iraq, Kuwait, Mesir dan lain-lain. Adat orang Arab Muslim ini bermula sejak berabad-abad lamanya.  

 Asal usul tradisi 
Eidiyah pertama kali muncul di Mesir pada zaman Fatimiyah di bawah pemerintahan Khalifah Fatimiyah Al-Muiz li-Din Allah.صحيفة عرب بوست، العيديات أصولها وتاريخها 

 Tempoh raya 
Hari Raya Aidilfitri bermula pada waktu subuh pada 1 Syawal, ketika orang ramai, terutama kanak-kanak, pergi solat hari raya. Apabila solat selesai, mereka pulang ke rumah masing-masing dan memberi salam antara satu sama lain dengan berkata, “Semoga tahun anda baik, ()” dan saling memberi gula-gula, manisan, dan wang . Kanak-kanak lebih gembira daripada orang dewasa kerana orang dewasa memberi kanak-kanak banyak gula-gula dan wang. Salah satu amalan yang paling penting pada Hari Raya Aidilfitri  ialah menziarahi sanak saudara, kerana anak-anak mendapat hadiah daripada bapa dan ibu saudara mereka. Kanak-kanak melakukan perkara yang sama pada Aidiladha, yang bermula pada 10 Zulhijjah.

Di Arab Saudi, tradisi ini turut berlangsung di pagi 1 Syawal dengan ahli keluarga yang tua memberikan eidiyah kepada kanak-kanak dan orang dewasa. 

Sesuai dengan peredaran zaman, pembahagian eidiyah turut mengalami perubahan. Di Kuwait, amalan memberi Eidiyah juga termasuk memasukkan pemberian dalam kad kreatif, beg bercorak dan kotak berwarna-warni.

Pemberian Eidiyah juga dilakukan dalam bentuk program dan kempen, tidak hanya terikat pada pemberian dalam keluarga.

 Lihat juga 

 Ramadan
 Duit raya, istilah untuk budaya serupa di negara dunia Melayu.

 Rujukan 

Kategori:Pemberian
Kategori:Kebudayaan Islam
Kategori:Kebudayaan Arab
Kategori:Hari Raya (Islam)
Kategori:Rencana sempena Wiki Cinta Ramadan 2025